Κλίφτον Ρέυνς

Το Κλίφτον Ρέυνς (αγγλ. Clifton Reynes) είναι χωριό της Αγγλίας στην κομητεία Μπάκιγχαμσιρ. Ο πληθυσμός του ήταν 178 κάτοικοι«Neighbourhood Statistics 2011 Census» , ανακτήθηκε στις 2 Φεβρουαρίου 2013 στην απογραφή του 2011. Το χωριό απέχει 13 χιλιόμετρα βόρεια από το κέντρο της πόλεως Μίλτον Κινζ.

Το βόρειο όριο της κοινότητας (civil parish) είναι ο ποταμός Γκρέιτ Ουζ, ο οποίος τη χωρίζει από τις κοινότητες Λάβεντον και Κολντ Μπρέυφηλντ. Η ονομασία του οικισμού έχει δύο μέρη: το πρώτο είναι αγγλοσαξονικό και σημαίνει «αγρόκτημα σε απότομη πλαγιά», ενώ το δεύτερο αναφέρεται στους αρχικούς κατόχους των γαιών του χωριού ως το οικογενειακό τους όνομα. Ο οικισμός αναφέρεται στο Domesday Book (1086 μ.Χ.) με την ονομασία Κλίφτον (Cliftone).

Ο ενοριακός ναός του χωριού είναι αφιερωμένος στην Παναγία και (πράγμα ασυνήθιστο για εκκλησιά του Μπάκιγχαμσιρ) φέρει πολεμίστρες σε όλη την περίμετρο της στέγης του. Ο πύργος του πιστεύεται ότι είναι νορμανδικός, αλλά η κορυφή του είναι μεταγενέστερη, πιθανώς του 14ου αιώνα. Το μεγαλύτερο μέρος του ναού είναι του 13ου, του 14ου και του 15ου αιώνα, ενώ ο πρόναος είναι ασυνήθιστα υψηλός. Ενδιαφέρουσα αρχιτεκτονική στον οικισμό είναι επίσης η κρήνη του 14ου αιώνα και τα μεσαιωνικά μνημεία της οικογένειας των Ρέυνς, μεταξύ των οποίων δύο ζεύγη ξύλινων ομοιωμάτων.Betjeman, J. (επιμ.): Collins Pocket Guide to English Parish Churches, εκδ. Collins, Λονδίνο 1968, σελ. 126

Παραπομπές

Κλιφτον Ρευνς